42000A1215(01)



ВЪТРЕШНО СПОРАЗУМЕНИЕ

между представителите на правителствата на държавите-членки, заседаващи в рамките на Съвета, за финансирането и управлението на помощите, предоставени от Общността съгласно Финансовия протокол към Споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 година, и за предоставянето на финансова помощ, предназначена за отвъдморските страни и територии, за които се прилагат разпоредбите на Част четвърта от Договора за ЕО

ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКАТА ОБЩНОСТ, ЗАСЕДАВАЩИ В РАМКИТЕ НА СЪВЕТА,

като взеха предвид Договора за създаване на Европейската общност,

като имат предвид, че:

След консултации с Комисията и банката,

СЕ СПОРАЗУМЯХА ЗА СЛЕДНОТО:

ГЛАВА I

ФИНАНСОВИ РЕСУРСИ

Член 1

Ресурси на 9-ия ЕФР

1. Държавите-членки установяват девети Европейски фонд за развитие (2000 г.), наричан оттук нататък „9-ия ЕФР“.

2. 9-ият ЕФР се състои от:

3. Постъпленията от лихвите по кредитите, посочени в параграф 2 от настоящия член и депозирани към делегирани платци в Европа, посочени в член 37, параграф 1 от приложение IV към Споразумението АКТБ—ЕО, се внасят в една или няколко банкови сметки, открити на името на Комисията и използвани в съответствие с разпоредбите на член 10.

4. Ако някоя нова държава се присъедини към Общността, предоставянето на вноските, посочени в параграф 2, буква а), се изменя по решение на Съвета, който се произнася единодушно по предложение на Комисията.

5. Финансовите ресурси могат също така да бъдат коригирани по решение на Съвета, който се произнася единодушно, в съответствие с член 62, параграф 2 от Споразумението за партньорство АКТБ—ЕО.

Член 2

Ресурси, запазени за държавите от АКТБ

1. От общата сума, фиксирана в член 1, параграф 2, буква а), максимална сума от 13 500 милиона EUR се отделя за страните от АКТБ и се разпределя, както следва:

2. От сумата 13 500 милиона EUR, посочена в параграф 1, сума от 1 000 милиона EUR може да бъде освободена само след анализ на резултатите, осъществен от Съвета през 2004 г. на основата на предложение на Комисията. Ако тези ресурси бъдат освободени, те се разпределят в зависимост от потребностите между сумите, посочени в параграф 1, букви а), б) и в).

3. Преди изтичането на 9-ия ЕФР държавите-членки оценяват заедно с държавите от АКТБ, в съответствие с параграф 7 от Финансовия протокол към Споразумението АКТБ—ЕО, степента на изпълнение на задълженията и на плащанията. Потребностите от нови ресурси в подкрепа на финансовото сътрудничество се определят в светлината на тази оценка и взимат надлежно предвид ресурсите, които не са ангажирани и не са изразходвани в рамките на 9-ия ЕФР.

4. Преди изтичането на 9-ия ЕФР държавите-членки фиксират дата, след която фондовете на 9-ия ЕФР не могат повече да бъдат ангажирани.

Член 3

Ресурси, запазени за ОМТС

1. Общата сума на финансовата помощ, предоставена от Комисията на ОМСТ от общата сума, посочена в член 1, параграф 2, буква а), е фиксирана на 175 милиона EUR, от които 155 милиона под формата на субсидии и 20 милиона EUR в рамките на облекчения за инвестиции. Правилата, които управляват използването на тази помощ, се определят в решението на съвета, отнасящо се до асоциирането на ОМСТ към Общността, прието в съответствие с член 187 от Договора.

2. Ако дадена ОМСТ, станала независима, се присъедини към Споразумението АКТБ—ЕО, сумите, посочени в параграф, се намаляват, а тези, посочени в член 2, буква а), i), съответно се увеличават, по решение на Съвета, който се произнася единодушно по предложение на Комисията.

Член 4

Ресурси, запазени за разходите по изпълнението

Сумата от 125 милиона EUR е предназначена за финансиране на разходите по изпълнението от страна на Комисията на Споразумението АКТБ—ЕО. Тя се използва в съответствие с принципите, установени в член 10 от настоящото споразумение и е увеличена с ресурсите, посочени в член 1, параграф 3 от настоящото споразумение.

Член 5

Заеми, отпуснати от собствените ресурси на банката

1. Към сумата, фиксирана в член 1, параграф 2, се прибавят до 1 720 милиона EUR заеми, отпуснати от банката от нейните собствени ресурси. Тези ресурси се предоставят за целите, посочени в приложение II към Споразумението АКТБ—ЕО и в решението на Съвета, влязло в сила и прието в съответствие с член 187 от Договора ЕО, що се отнася до ОМСТ, наричано оттук нататък „решение“, в съответствие с условията, предвидени в неговия устав и с приложимите разпоредби за начините и условията на финансиране на инвестициите, установени в посочените по-горе приложение и решение.

2. Тези заеми са предназначени:

Член 6

Поръчителство пред банката

1. Пропорционално на вноските си в капитала на банката, държавите-членки се задължават да бъдат поръчители пред банката, отказвайки се от правото си на възражения във връзка с всички финансови задължения, възникнали за нейните длъжници, произтичащи от договорите за заем, сключени от банката от нейните собствени ресурси съгласно член 1 от приложение II към Споразумението АКТБ—ЕО и със съответните разпоредби на решението.

2. Поръчителството, посочено в параграф 1, е ограничено до 75 % от общата сума на кредитите, предоставени от банката в рамките на всички договори за заем; то се прилага за покриването на всички рискове.

3. Задълженията, произтичащи от параграф 1, се уреждат с договори за поръчителство между всяка държава-членка и банката.

Член 7

Операции, управлявани от банката в рамките на предишните ЕФР

1. Плащанията, извършени към банката в рамките на специалните заеми, отпуснати на държавите АКТБ, на ОМСТ и на отвъдморските френски департаменти, както и приходите и постъпленията от операциите по рисковите капитали, осъществени в рамките на предишни ЕФР, се връщат на държавите-членки пропорционално на техните вноски към 9-ия ЕФР, откъдето идват тези суми, освен ако Съветът реши единодушно, по предложение на Комисията, да ги остави като резерв или да ги предостави за други операции.

2. Комисионите за управление на заемите и операциите от банката, посочени в параграф 1, се приспадат предварително от тези суми.

Член 8

Операции, управлявани от банката в рамките на 9-ия ЕФР

1. Приходите и постъпленията, получени от банката от операциите по Инструмента за подпомагане на инвестициите, се предоставят за други операции, извършени съгласно инструмента в съответствие с член 3 от приложение II към споразумението и след приспадане на разходите и разноските, направени изключително във връзка с Инструмента за подпомагане на инвестициите.

2. Банката получава възнаграждение според формула за пълно покриване на разходите за управление на операциите по Инструмента за подпомагане на инвестициите. Съветът решава, с квалифицирано мнозинство, както е предвидено в член 21 от настоящото споразумение, и по предложение на Комисията, съгласувано с банката, какви да бъдат ресурсите и механизмите за заплащане на банката. Условията за изпълнение на това решение се включват в споразумението, с което банката се задължава да извърши тези операции.

Член 9

Разноски, свързани с усвояването на ресурсите на 9-ия ЕФР

1. Ресурсите, посочени в член 4 от настоящото споразумение и в член 1, параграф 3, са предназначени да покрият административните и финансовите разходи, свързани с усвояването на ресурсите на 9-ия ЕФР. Те се използват от Комисията, за да:

Тази помощ не се предоставя за основните задачи на отдела за връзки с европейските държави, т.е. за постоянния персонал на Комисията.

2. Комисията представя всяка година на Комитета на ЕФР, посочен в член 21, наричан оттук нататък „Комитет на ЕФР“ общи финансови предложения за използването на тези ресурси и доклад за дейността от предишната година. Комитетът на ЕФР дава становище по тези предложения за финансиране в съответствие с процедурата, дефинирана в член 27.

3. Все пак, по предложение на Комисията Съветът може да реши с квалифицираното мнозинство, предвидено в член 21, да използва постъпленията, посочени в настоящия член, за други цели, различни от целите, предвидени в параграф 1.

Член 10

Вноски към 9-ия ЕФР

1. Всяка година Комисията изготвя и предоставя на Съвета, преди 15 октомври, становище за плащанията, които трябва да се предвидят за следващата финансова година, както и график на обявленията на вноските, като се имат предвид прогнозите на банката за операциите, чието управление тя осигурява и за операциите по Инструмента за подпомагане на инвестициите. Комисията се мотивира за исканата сума въз основа на капацитета си да изразходва реално предложените ресурси. Съветът се произнася с квалифицирано мнозинство, както е предвидено в член 21 по нейните мотиви, както и по всяко предвидено обявление за вноски.

2. За фондовете, прехвърлени от предишните ЕФР към 9-ия ЕФР в съответствие с член 1, параграф 2, буква б), вноските на всяка държава-членка се изчисляват пропорционално на тяхната вноска към съответния ЕФР.

3. Комисията прилага към годишните прогнози за вноски, които трябва да представи на Съвета, своите оценки за задълженията и плащанията за всяка една от четирите години след годината, която съответства на обявлението за вноски. Графикът се одобрява и преразглежда всяка година от Съвета.

4. Ако вноските не са достатъчни за преодоляване на ефективните потребности на 9-ия ЕФР по време на съответната финансова година, Комисията прави предложения за допълнителни вноски на Съвета, който се произнася, в най-кратки срокове, с квалифицирано мнозинство, както е предвидено в член 21.

5. Начините за плащане на вноските на държавите-членки се определят от финансовия регламент, посочен в член 31.

ГЛАВА II

ОТГОВОРНОСТИ НА КОМИСИЯТА И НА ЕВРОПЕЙСКАТА ИНВЕСТИЦИОННА БАНКА

Член 11

Финансово изпълнение на проектите и програмите

1. Комисията осигурява финансовото изпълнение на операциите, извършени от ресурсите на 9-ия ЕФР, предоставени под формата на субсидии, с изключение на намаляването на лихвените проценти. Тя извършва плащанията в съответствие с финансовия регламент, посочен в член 31.

2. Банката управлява от името на Общността Инструмента за подпомагане на инвестициите и извършва свързаните с това операции в съответствие с условията, фиксирани от финансовия регламент, посочен в член 31. В този смисъл банката действа от името и за сметка на Общността. Правата, произтичащи от тези операции, най-вече като кредитор или собственик, се упражняват от държавите-членки.

3. Банката осигурява финансовото изпълнение на операциите, извършени чрез заеми от собствените ѝ ресурси, към които се прибавят, в случай на необходимост намаления на лихвените проценти, предоставени от ресурсите на 9-ия ЕФР.

4. Както Комисията, така и банката могат, в случай на програми или проекти, съфинансирани от държавите-членки или от техни организации, натоварени с изпълнението и отговарящи на приоритетите, посочени в стратегиите за сътрудничество по страни, посочени в глава III, да предоставят на държавите-членки или на техните организации, натоварени с изпълнението, отговорността за управлението на помощите на Европейския съюз. Прозрачността на приноса на Европейския съюз трябва все пак да бъде напълно гарантирана. Комисията предоставя финансова компенсация за всеки направен административен разход.

Член 12

Изисквания в областта на наблюдението и докладването по отношение на напредъка при усвояване на помощта на 9-ия ЕФР

1. Комисията и банката осигуряват, всяка, доколкото това я засяга, контрол на начина, по който се използва помощта, предоставена в рамките на 9-ия ЕФР за страните АКТБ, ОМСТ или всеки друг бенефициер, както и на осъществяването на проекти, финансирани от 9-ия ЕФР, като се обръща по-голямо внимание на целите, посочени в членове 55 и 56 от Споразумението АКТБ—ЕО, както и на съответните разпоредби на решението.

2. Банката информира периодично Комисията за осъществяването на проектите, финансирани от ресурсите на 9-ия ЕФР, които тя ръководи в съответствие с процедурите, дефинирани в основните оперативни насоки за Инструмента за подпомагане на инвестиции. Комисията и банката следят да се осигури тясна координация и сътрудничество в подкрепа на развитието на частния сектор в държавите от АКТБ.

3. Комисията и банката, в съответствие с членове 17, 18 и 19, предоставят на държавите-членки, които участват в съвещание на Комитета на ЕФР, информация за оперативното прилагане в национален и регионален мащаб на ресурсите на 9-ия ЕФР. Тази информация се отнася също така до операциите, финансирани в рамките на Инструмента за подпомагане на инвестиции.

4. В съответствие с член 2, параграфи 2 и 3 Комисията представя на Съвета предложение за пълен анализ на резултатите, който Съветът трябва да направи през 2004 г. Този анализ ще позволи по-скоро да се оцени степента на реализация на задълженията и плащанията.

Член 13

Оценки

1. Комисията и банката следят, всяка, доколкото това я засяга, за стриктната оценка от независими оценители на качеството и влиянието на финансовите конкурси, финансирани от 9-ия ЕФР в областта на основните сектори, теми и инструменти.

2. Без това да се отразява на оценките на основните сектори, теми и инструменти, посочени в параграф 1, отделни проекти могат да бъдат оценени случай по случай от независими оценители. Оценките на проектите могат да бъдат направени по инициатива на Комисията и да бъдат включени във финансовото предложение. Държавите-членки могат също така да поискат оценка на проект, когато финансовото предложение се разглежда в рамките на Комитета на ЕФР.

3. Всички оценки се правят в съответствие с добрите практики в областта на оценяването и по-конкретно с критериите за оценка и с „Принципите за оценка на помощта за развитието“, установени от Комитета за помощ на развитието на ОИСР.

4. Направената оценка се оповестява на Комитета на ЕФР, който може след това да я обсъжда в съответствие с член 28, буква в). Резултатите от оценките се взимат предвид в процеса на междинна и крайна ревизия на стратегиите за сътрудничество, предвиден в член 18.

ГЛАВА III

ПРОГРАМИРАНЕ

Член 14

Програмиране на помощта

1. Процесът на програмиране на помощта, предоставена на всяка държава от АКТБ, се осигурява в съответствие с членове 1—5 от приложение IV към Споразумението АКТБ—ЕО.

2. Процесът на програмиране на помощта за регионално сътрудничество и интеграция на държавите от АКТБ се осигурява в съответствие с членове 6—14 от приложение IV към Споразумението АКТБ—ЕО.

3. По смисъла на настоящия член под програмиране разбираме:

Член 15

СС и указателни програми

1. В началото на процеса на програмиране Комисията изготвя в сътрудничество със съответната държава от АКТБ и след консултация с банката, СС и съответната примерна програма, проектирани на място.

2. Тази стратегия се определя координирано с представителствата на държавите-членки, намиращи се в съответната държава от АКТБ. Тази координация:

3. Координацията на място поставя ударението върху общата оценка на потребностите и резултатите, както и върху секторния анализ и приоритетите. При упражняването на координация се следи дали СС и примерната програма съответстват на националните инициативи, като стратегическите документи за намаление на бедността и общата рамка за развитие, ако такъв диалог съществува.

4. Помощта, оказана от Общността под формата на субсидии, се отнася до ограничен брой приоритетни сектори и допълва операциите, финансирани от самата държава от АКТБ, от държавите-членки и другите донори.

5. Всяка СС е представена заедно с проект за примерна програма в един единствен документ, благодарение на който може да се пристъпи към обмен на гледни точки между държавите-членки и Комисията в рамките на Комитета на ЕФР. В съответствие с член 4, параграф 3 и член 5, параграф 4 от приложение IV към Споразумението АКТБ—ЕО, примерната програма съдържа специфични операции, идентифицирани конкретно за осъществяване на целите и особено такива, които могат да започнат преди следващото преразглеждане. Примерната програма съдържа също така и индикатори за влияние и за поети задължения в областта на секторната политика, както и разчет на времето за изпълнението и анализа на примерната програма относно задълженията и плащанията.

Банката участва в този обмен на мнения. Комитетът на ЕФР изразява становището си по съдържанието на документа в съответствие с процедурата, дефинирана в член 27.

6. След това примерната програма се приема с общо съгласие от Комисията и съответната държава от АКТБ и веднага след приемането ѝ тя става неотменима и за Комисията, и за държавата-бенефициер. След финализиране СС и нейната примерна програма се предават за информация на Комитета на ЕФР.

Ако СС и примерната програма, по които комитетът е изложил становището си, се променят съществено преди подписването със съответната държава от АКТБ, преразгледаните СС и примерна програма се предоставят на същия комитет за ново становище.

7. Комисията, банката и държавите-членки взимат всички необходими мерки особено във връзка с обмена на мнения, както е посочено в параграф 5, за да доведат докрай изготвянето на СС и на съответната примерна програма в най-кратки срокове. Освен при изключителни обстоятелства този процес трябва да приключи в рамките на 12 месеца след подписването на Споразумението за партньорство.

Член 16

Предоставяне на ресурси

Още от началото на процеса на програмиране, посочен в членове 1—8 от приложение IV към Споразумението АКТБ—ЕО, Комисията фиксира според критерии, дефинирани в членове 3 и 9 от приложение IV към Споразумението АКТБ—ЕО, приблизителна сума на безвъзмездни средства, предоставени от ресурсите, уточнени в член 2, параграф 1, буква а), i) и буква б), на всяка страна и регион от АКТБ, на които се основава процесът на програмиране. Двата елемента на безвъзмездните средства, предоставени на всяка страна, посочена в член 3, параграф 2 от приложение IV към Споразумението АКТБ—ЕО, се определят в този контекст. Комисията информира Комитета на ЕФР за тези разпределени средства, както и за всяка разпоредба, приета в съответствие с член 3, параграф 4 от приложение IV.

Комитетът на ЕФР дава становище в съответствие с процедурата, дефинирана в член 27 по метода, използван за прилагане на общите критерии за предоставяне на ресурси, така както е представен от Комисията.

Член 17

Годишна ревизия на примерните програми

1. В съответствие с член 5, параграф 4 от на приложение IV към Споразумението АКТБ—ЕО Комисията пристъпва, в сътрудничество с всяка държава АКТБ и в тясно сътрудничество с държавите-членки, към годишна оперативна ревизия на всяка примерна програма. Банката се консултира по въпросите, отнасящи се до нейните операции и до дейностите, свързани с Инструмента за подпомагане на инвестициите.

2. Тази годишна ревизия на всяка програма не трябва да превишава 60 дни. Комисията, банката и държавите-членки взимат необходимите мерки, особено във връзка с обмена на мнения, както е посочено в параграф 3, за да бъде спазен този срок.

3. През този период от 60 дни Комитетът на ЕФР анализира годишната ревизия на основата на документ, представен от Комисията.

4. Годишната ревизия е финализирана от Комисията и съответната държава от АКТБ. Нейните окончателни резултати се предават като информация на Комитета на ЕФР.

Член 18

Междинна и финална ревизия на СС

1. В средата и в края на периода за прилагане на финансовия протокол, процесът на ревизия обхваща, в съответствие с условията, уточнени в член 5, параграф 6 и в член 11 от приложение IV към Споразумението АКТБ—ЕО, ревизия и адаптация на СС и на примерната програма за следващите пет години. Тези ревизии са неразделна част от процеса на програмиране и съдържат като основен елемент оценка на влиянието на сътрудничеството за развитие на Общността по отношение на целите и индикаторите, посочени в СС.

За всяка държава от АКТБ междинната и финалната ревизия се извършват от Комисията и съответната държава в тясно сътрудничество с държавите-членки, представени в тази държава. Банката е консултирана по въпросите, отнасящи се до нейните операции и до дейностите, свързани с Инструмента за подпомагане на инвестициите.

2. Междинните и финалните ревизии могат да накарат Комисията да предложи ревизия на предоставянето на ресурси за следващия петгодишен период в зависимост от потребностите и настоящите резултати на съответната държава от АКТБ.

3. Ревизиите, направени по средата и в края на периода за прилагане на финансовия протокол, включително евентуалната ревизия на предоставянето на ресурси, приключват в срок от 90 дни общо. Комисията, банката и държавите-членки взимат необходимите мерки, особено във връзка със становището, както е посочено в параграф 4, на Комитета на ЕФР, за да бъде спазен този срок.

4. В срока, предвиден за междинните и финалните ревизии, Комитетът на ЕФР дава своето становище в съответствие с член 27, след анализ на документа, представен от Комисията по въпросите на:

Член 19

Регионални програми

1. Стратегията за регионално сътрудничество (СРС) и съответната примерна програма се изготвят от Комисията и от надлежно упълномощена регионална организация или регионални организации, а при липса на подобна упълномощена организация, от националните разпоредители на държавите АКТБ от съответния регион. Когато даден регионален разпоредител е назначен, подготовката на стратегията за регионално сътрудничество и на нейната примерна програма се осъществява в сътрудничество с държавите-членки.

2. Тази координация асоциира банката по въпросите, отнасящи се до нейната дейност и до операциите по Инструмента за подпомагане на инвестиции.

3. СРС и нейният проект за примерна програма са представени в един единствен документ, което дава основание за обмен на гледни точки между държавите-членки и Комисията в рамките на Комитета на ЕФР. Комитетът изразява своето становище по проекта на СРС и на неговата примерна програма в съответствие с процедурата, дефинирана в член 27, като се имат предвид разпоредбите на член 23, параграф 1.

4. След това примерната програма се приема по общо съгласие от Комисията и от надлежно упълномощената регионална или регионални организации, а при липса на подобна упълномощена организация, от националните разпоредители на държавите от АКТБ от съответния регион. Тя става неотменима, веднага щом бъде приета, както за Комисията така и за държавите-бенефициери.

5. Междинните и финалните ревизии на СРС и на съответната примерна програма се извършват в съответствие с член 11 от приложение IV към Споразумението АКТБ—ЕО. В процеса на ревизия Комитетът на ЕФР изразява своето становище в съответствие с разпоредбите на член 27 след анализ на документа синтеза, представен от Комисията. След обсъждане от комитета процесът на ревизия е финализиран между Комисията и надлежно упълномощената регионална или регионални организации, а при липса на подобна упълномощена организация, между Комисията и националните разпоредители на държавите от АКТБ от съответния регион. Крайните резултати от ревизията са предмет на синтеза, която след това се предава за информация на Комитета на ЕФР.

6. Като резултат от междинната и финалната ревизия може да се стигне до промяна в предоставянето на ресурси в зависимост от потребностите и реалните резултати на съответния регион от АКТБ.

Член 20

Ревизии при изключителни обстоятелства

При изключителни случаи, предвидени в членове 72 и 73 от Споразумението АКТБ—ЕО, СС може да бъде преразгледана по искане или на съответната държава от АКТБ, или на Комисията. Процедурата по ревизия, дефинирана в член 18 от настоящото споразумение, е приложима в такъв случай, като се взимат предвид, в случай на необходимост, разпоредбите на член 3, параграф 4 от приложение IV към Споразумението АКТБ—ЕО.

ГЛАВА IV

ПРОЦЕДУРИ, СВЪРЗАНИ С ВЗЕМАНЕТО НА РЕШЕНИЯ

Член 21

Комитет на Европейския фонд за развитие

1. Към Комисията е учреден, за ресурсите на Европейския фонд за развитие, които тя управлява, комитет, наричан оттук нататък „Комитет на ЕФР“, съставен от представители на правителствата на държавите-членки. Комитетът на ЕФР се председателства от представител на Комисията; секретариатът му е осигурен от Комисията. Представител на банката участва в неговата дейност.

2. Съветът, произнасяйки се единодушно, приема процедурния правилник на Комитета на ЕФР.

Гласовете на държавите-членки в рамките на ЕФР, се разпределят, както следва:

4. Комитетът на ЕФР се произнася с квалифицирано мнозинство от 145 гласа, изразявайки положителния вот на най-малко осем държави-членки.

5. Разпределението, предвидено в параграф 3 и квалифицираното мнозинство, посочено в параграф 4, могат да бъдат изменени чрез решение на Съвета, който се произнася единодушно, в случая, посочен в член 1, параграф 4.

Член 22

Компетенции на Комитета на ЕФР

1. Комитетът на ЕФР концентрира дейността си върху основните въпроси на сътрудничеството за развитие между страните и регионите. За постигане на по-голямо единство, сътрудничество и допълняемост, той следи за практическото прилагане на стратегиите за развитие, приети от Общността и нейните държави-членки.

2. Задачите на Комитета на ЕФР се отнасят до три сфери:

Член 23

Програмиране, идентификация, допълняемост и единство

1. Що се отнася до програмирането, Комитетът:

2. Комитетът разглежда също и въпросите, свързани с единството и взаимното допълване между помощите от Общността и помощите от държавите-членки. За да се осигури прозрачност и единство на операциите по сътрудничеството и да се подобри взаимното допълване между дейностите, извършвани от Общността и двустранната помощ, Комисията предава на държавите-членки и на техните представители на място фишове за идентификация за проектите в месеца след взимането на решение за тяхната оценка. Тези фишове се актуализират редовно и се предоставят на Комитета на ЕФР, на държавите-членки и на техните представители на място.

3. За по-голяма допълняемост всяка държава-членка информира редовно Комисията за действията, които е предприела или възнамерява да предприеме във всяка отделна страна. Информацията за двустранната помощ се предоставя в момента на осъществяването на първата СС и се актуализира най-малко по повод на годишната ревизия.

Член 24

Предложения за финансиране, за които Комитетът на ЕФР дава становище

1. Комитетът на ЕФР дава становище, в съответствие с процедурата, предвидена в член 27 за:

2. Предложенията за финансиране на стойност:

3. Без да иска предварително становището на Комитета на ЕФР, Комисията е упълномощена да одобрява операциите на стойност, по-малка или равна на 8 милиона EUR и представляваща по-малко от 25 % от примерната програма. Всяка държава-членка може да изиска, операциите, одобрени директно от Комисията, да бъдат разгледани при следващо съвещание на Комитета на ЕФР. За операциите на стойност:

4. Комисията също така е упълномощена да одобрява, без да иска становището на Комитета на ЕФР, допълнителните задължения за покриване на очакваните или реални превишавания на бюджета за проект или програма, посочена в параграф 1, букви а) и б), когато това превишаване или необходима допълнителна сума не превишава 20 % от първоначалното задължение, фиксирано от решението за финансиране и/или 5 милиона EUR и не води до съществено изменение на проекта.

5. Предложенията за финансиране, посочени в параграф 1 и в параграф 3, буква а) уточняват по-конкретно:

Предложенията за финансиране посочват също така процедурите и графика за конкретни действия, както и ключовите индикатори за оценка на реализацията на очакваните цели и резултати. Те трябва също така да посочват как опитът от предишните дейности и програми е допринесъл за развитието на програмата и е бил взет предвид в конкретния случай и как е организирана координацията между донорите в съответната страна или страни.

Член 25

Финансиране на спешната помощ от Европейския фонд за развитие

1. Хуманитарната помощ и спешните помощи се предоставят в съответствие с членове 72 и 73 от Споразумението АКТБ—ЕО и със съответния член на решението. Когато не е възможно никакво финансиране от бюджета, подобни помощи могат да се финансират от ресурсите на 9-ия ЕФР, посочени в член 2, параграф 1, буква а), i).

2. Внезапни и непредвидими събития, като тежки хуманитарни, икономически и социални трудности от изключително естество, в резултат на природни бедствия или на кризи, причинени от хора като войни или други конфликти или изключителни обстоятелства с подобни последици, могат да бъдат считани за случаи с изключително спешен характер. В тези случаи Комисията е упълномощена да взима директно решения до стойност от 10 милиона EUR. Предоставянето на такава помощ е ограничено до максимален период от шест месеца.

3. За мерките от изключително спешен характер Комисията

Член 26

Глобални разрешения

1. В рамките на процедурите, предвидени за предложенията за финансиране в член 24, параграфи 1 и 3 и за да бъдат ускорени същите, Комисията е упълномощена, след количествена и качествена оценка, да предостави глобални разрешения за глобални суми, когато става дума за финансиране на дейностите, посочени в член 16, параграф 7 от приложение IV.

2. Глобални разрешения могат също така да бъдат използвани за намаляване на лихвения процент, при условие че се изпълнят разпоредбите на член 30.

3. В подобни предложения за финансиране трябва да се споменат целите и при необходимост, очакваното влияние от приноса на Общността, жизнеспособността на дейностите, предишния опит и предишните оценки, както и координацията с другите донори.

Член 27

Процес на взимане на решения

1. Когато Комитетът на ЕФР трябва да даде становище, Комисията му предоставя проект за мерките, които трябва да се вземат.

2. Комитетът на ЕФР изразява становището си в съответствие с разпоредбите на член 21 и на своя процедурен правилник, посочен в член 21, параграф 2.

3. Когато Комитетът на ЕФР е изготвил становището си, Комисията взима мерки, които са приложими веднага. Ако Комисията реши да се отклони от становището, изразено от Комитета на ЕФР или при липса на благоприятно становище от същия, тя трябва да оттегли предложението си или в най-кратък срок да сезира Съвета, който взима решение при същите условия на гласуване какото Комитета на ЕФР в срок, който по принцип, не може да превишава два месеца.

4. Ако мярката, предложена от Комисията на Съвета, е предложение за финансиране, така както е посочено в член 24, параграф 1 или глобално разрешение, както е посочено в член 26, информацията се предоставя на държавата или съответните държави от АКТБ в съответствие с член 16 от приложение IV към Споразумението за партньорство АКТБ—ЕО. В тези случаи Общността не изготвя своето крайно решение преди изтичането на срока от 60 дни, посочен в член 16, параграф 5 от приложение IV към Споразумението за партньорство АКТБ—ЕО.

Член 28

Контрол на практическото изпълнение

В рамките на контрола по практическото осъществяване на сътрудничеството Комитетът на ЕФР разисква по следните точки:

ГЛАВА V

КОМИТЕТ, СЪЗДАДЕН ЗА ИНСТРУМЕНТА ЗА ПОДПОМАГАНЕ НА ИНВЕСТИЦИИТЕ

Член 29

Комитет, създаден за Инструмента за подпомагане на инвестициите

1. Комитет, наричан оттук нататък „Комитет ИПИ“, съставен от представители на правителствата на държавите-членки и от един представител на Комисията, е създаден под егидата на банката. Всяко правителство излъчва един представител и един заместник. Комисията действа по същия начин за своя представител. За да се осигури приемственост, председателят на Комитета ИПИ се избира от и сред членовете на Комитета ИПИ за двегодишен период. Банката осигурява секретариата на комитета и предоставя на негово разположение отдели за подкрепа. Само членовете на Комитета ИПИ, излъчени от държавите-членки или техните заместници участват във вота.

2. Съветът, произнасяйки се единодушно, приема процедурния правилник на Комитета ОИ на основата на предложение, направено от банката след консултация с Комисията.

3. Комитетът ИПИ се произнася с квалифицирано мнозинство. Гласовете се разпределят в съответствие с член 21.

4. Комитетът ИПИ се събира най-малко четири пъти в годината. Допълнителни съвещания могат да бъдат свиквани по искане на банката или на членовете на комитета в съответствие с процедурния правилник. Освен това Комитетът ИПИ може да изкаже становище чрез писмена процедура по въпросите, посочени в член 30, параграф 2.

Член 30

Компетенции на Комитета ИПИ, на банката и на Комисията

1. Комитетът ИПИ одобрява:

2. Освен това Комитетът ИПИ изказва становище по:

3. Банката е тази, която трябва своевременно да запознае Комитета ИПИ с всеки въпрос, който изисква одобрението или становището на Комитета ИПИ в съответствие с параграфи 1 и 2. Всяко направено предложение на комитета за становище ще бъде изготвено в съответствие със съответните критерии и принципи, изложени в общите оперативни насоки.

4. Банката и Комисията работят в тясно сътрудничество и ако е необходимо координират съответните си операции. По-конкретно:

Предполага се, че Комисията е дала благоприятно становище или че е одобрила дадено предложение, ако не изрази отрицателно становище през двете седмици след представяне на предложението. Когато становището на Комисията се изисква за предложение, посочено в точка 2, буква б), банката представя молбата си под формата на сбит меморандум, в който са посочени основните цели и принципи на предлаганата операция, както и нейната целесъобразност по отношение на стратегията за съответната страна.

5. Банката не предприема никое от действията, изброени в параграф 2, без благоприятно становище на Комитета ИПИ.

Ако комитетът представи благоприятно становище, банката се произнася по предложението в съответствие със собствените си процедури. Тя може да реши, поради наличието на нови обстоятелства, да не даде ход на предложението. Банката уведомява периодично Комитета ИПИ и Комисията за досиетата, на които е решила да не дава ход.

Що се отнася до заемите, предоставени от собствените ѝ ресурси и инвестициите в рамките на Инструмента за подпомагане на инвестиции, за които становището на Комитета ИПИ не се изисква, банката взима решението си в съответствие със собствените си процедури и в рамките на Инструмента за подпомагане на инвестиции, в съответствие с основните насоки и със стратегиите за инвестиране, одобрени от Комитета ИПИ.

Ако Комитетът ИПИ представи отрицателно становище относно предложение, чиято цел е намаление на лихвения процент, банката може, въпреки всичко, да реши да отпусне заем без намаление на лихвения процент. Банката уведомява периодично Комитета ИПИ и Комисията за досиетата, за които е решила, че ще действа по описания начин.

Банката може, при условията, посочени в основните оперативни насоки и доколкото основната цел на заема или на инвестицията в рамките на Инструмента за подпомагане на инвестиции остава непроменена, да реши да измени условията по даден заем или инвестиция в рамките на Инструмента за подпомагане на инвестиции, за който Комитетът ИПИ е дал положително становище в съответствие с параграф 2 или по всеки заем, за който се предоставя намаление на лихвения процент, за което същият комитет е дал положително становище. Банката може да реши да увеличи до 20 % стойността на заема или на инвестицията в рамките на Инструмента за подпомагане на инвестиции.

Подобно увеличение може, за проектите, които се ползват от намалението на лихвения процент, посочено в член 2, параграф 7, буква а) от приложението към споразумението, да даде основание за увеличение, пропорционално на сумата на намаление на лихвения процент. Банката уведомява периодично Комитета ИПИ и Комисията за досиетата, за които е решила, че ще действа по описания начин. Що се отнася до проектите, посочени в член 2, параграф 7, буква б) от приложението към споразумението, ако се иска увеличение на стойността на намаление на лихвения процент, Комитетът ИПИ трябва да представи становище, преди банката да може да го отпусне.

6. Банката управлява инвестициите по Инструмента за подпомагане на инвестициите и всички фондове, които са на разположение във връзка с посочения Инструмент за подпомагане на инвестициите в съответствие с целите на споразумението. Тя може да участва в органите за управление и контрол на юридическите лица, в които са инвестирани средства по Инструмента за подпомагане на инвестициите и може да сключва споразумения относно правата, да упражнява и изменя правата, които са за сметка на Инструмента за подпомагане на инвестиции.

ГЛАВА VI

ЗАКЛЮЧИТЕЛНИ РАЗПОРЕДБИ

Член 31

Финансов регламент

Разпоредбите за прилагане на настоящото споразумение се уреждат от финансов регламент, приет след влизането в сила на Споразумението АКТБ—ЕО от Съвета, който се произнася с квалифицираното мнозинство, посочено в член 21, въз основа на предложение на Комисията и след становище на банката, дадено по разпоредбите, които я засягат, и на Сметната палата, учредена с член 247 от Договора за създаване на Европейската общност (наричана оттук нататък „Сметна палата“).

Член 32

Финансови споразумения

1. При приключване на всяка финансова година Комисията изготвя отчет за изтеклия период на управление и баланса на 9-ия ЕФР.

2. Без да се засягат разпоредбите на параграф 4, Сметната палата упражнява също и правомощия по отношение на операциите на 9-ия ЕФР. Условията, при които Сметната палата упражнява своите правомощия, се определят от финансовия регламент, посочен в член 31.

3. Освобождаването от отговорност за финансовото управление на 9-ия ЕФР, с изключение на операциите, управлявани от банката, се предоставя на Комисията от Европейския парламент по препоръка на Съвета, който се произнася с квалифицирано мнозинство, съгласно член 21.

4. Информацията, посочена в член 12, се предоставя от Комисията на Сметната палата, за да може последната да упражнява контрол върху помощта, предоставена от ресурсите на 9-ия ЕФР.

5. Операциите, финансирани от ресурсите на 9-ия ЕФР, чието управление се осигурява от банката, са предмет на процедури на контрол и освобождаване от отговорност, предвидени от устава на банката за всички нейни операции. Всяка година банката изпраща на Съвета и Комисията доклад за изпълнението на операциите, финансирани от ресурсите на 9-ия ЕФР, чието управление тя осигурява.

Член 33

Предишни ЕФР

1. Без да се засягат разпоредбите на параграф 2 и в съответствие с член 1, параграф 2, буква б), остатъците от предишните ЕФР се прехвърлят на 9-ия ЕФР и се управляват при условията, предвидени или от настоящото споразумение, или от решението.

2. Ако сумата от прехвърлянията, осъществени от предишните ЕФР в полза на национални или регионални примерни програми, посочени съответно в член 14, параграф 3, буква в) и в член 19, в рамките на 9-ия ЕФР, е по-голяма от 10 милиона EUR за страна или регион, тези ресурси се управляват в съответствие с разпоредбите на първоначалния ЕФР, що се отнася до избираемостта при участие в предложенията за търгове и в сключването на сделки. Ако прехвърлените ресурси са по-малки или равни на 10 милиона EUR, приложими са правилата за избираемост на предложенията за търгове, предвидени за 9-ия ЕФР.

Член 34

Клауза за ревизия

Членовете от глави II—V могат, с изключение на член 21, да бъдат изменени от Съвета, който се произнася единодушно по предложение на Комисията. Банката се присъединява към предложението на Комисията за въпросите, които се отнасят до нейната дейност и до операциите по Инструмента за подпомагане на инвестициите. Тези изменения могат да бъдат предвидени за:

Член 35

Ратификация, влизане в сила и срок на вътрешното споразумение

1. Настоящото споразумение се одобрява от всяка държава-членка в съответствие с нейните конституционни правила. Правителството на всяка държава-членка уведомява генералния секретариат на Съвета на Европейския съюз за изпълнението на процедурите, които се изискват за влизането в сила на настоящото споразумение.

2. Настоящото споразумение влиза в сила на първия ден от втория месец след нотификацията за неговото одобрение от последната държава-членка.

3. Настоящото споразумение се сключва за същата продължителност, както и финансовия протокол, приложен към Споразумението АКТБ—ЕО. Все пак, без да се засяга член 2, параграф 4, то остава в сила, доколкото е необходимо да се осъществят изцяло всички операции, финансирани в рамките на Споразумението АКТБ—ЕО и на същия финансов протокол.

Член 36

Автетнтични езици

Настоящото споразумение, изготвено в един екземпляр на английски, гръцки, датски, испански, италиански, немски, нидерландски, португалски, фински, френски и шведски език, като всички текстове са еднакво автентични, е депозирано в архивите на генералния секретариат на Съвета на Европейския съюз, който предоставя копие от него, надлежно заверено и вярно с оригинала, на правителството на всяка страна, подписала споразумението.

EN FE DE LO CUAL, los representantes de los Gobiernos de los Estados miembros, reunidos en el seno del Consejo, abajo firmantes, suscriben el presente Acuerdo.

TIL BEKRÆFTELSE HERAF har undertegnede repræsentanter for medlemsstaternes regeringer, forsamlet i Rådet, underskrevet denne aftale.

ZU URKUND DESSEN haben die unterzeichneten Vertreter der Regierungen der Mitgliedstaaten ihre Unterschriften unter dieses Abkommen gesetzt.

ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογράφοντες αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, έθεσαν τις υπογραφές τους κάτω από την παρούσα συμφωνία.

IN WITNESS WHEREOF, the undersigned Representatives of the Governments of the Member States, meeting within the Council, have hereunto set their hands.

EN FOI DE QUOI, les représentants des gouvernements des États membres, réunis au sein du Conseil, soussignés, ont apposé leurs signatures au bas du présent accord.

IN FEDE DI CHE, i rappresentanti dei governi degli Stati membri sottoscritti, riuniti in sede di Consiglio, hanno apposto le proprie firme in calce al presente accordo.

TEN BLĲKE WAARVAN de vertegenwoordigers van de regeringen van de lidstaten, in het kader van de Raad bĳeen, hun handtekening onder dit akkoord hebben gesteld.

EM FÉ DO QUE os representantes dos Governos dos Estados-Membros, reunidos no Conselho, abaixo assinados, apuseram as suas assinaturas no final do presente Acordo.

TÄMÄN VAKUUDEKSI alla mainitut neuvostossa kokoontuneet jäsenvaltioiden hallitusten edustajat ovat allekirjoittaneet tämän sopimuksen.

TILL BEVIS HÄRPÅ har undertecknade företrädare för medlemsstaternas regeringar, församlade i rådet, undertecknat detta avtal.

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique Voor de Regering van het Koninkrĳk België Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta På finska regeringens vägnar

På svenska regeringens vägnar